Case ID: 1233055
Sentence 6: Məhkəmə zamanı şahid qismində dindirilmiş Şahid1 ifadə verərək göstərmişdir ki, Bakışəhəri, Keşlə qəsəbəsində yerləşən avtomobil təmiri sexində işləyir, “BC” kateqoriyalı sürücülük vəsiqəsi var, “Subaru Forester” minik markalı **-EE-*** dövlət qeydiyyat nişanlı avtomobili 2020-ci ilin fevral ayının ortalarında alaraq arvadı Şahid2 adına sənədləşdirmiş və həmin avtomobili idarə etmiş, xx xxxx 2020-ci il tarixdə saat 22:30 radələrində Bakı şəhəri, Keşlə qəsəbəsində iş yerində olan zaman qaynı Ruslan iş yerinə gəlmiş və onlar iş yerində oturub yemək yemiş, yemək yedikləri zaman ikisi də spirtli içki qəbul etmiş, həmin gün saat 23:00 radələrində birlikdə iş yerindən çıxmış və qaynı Ruslan “Subaru Forester” minik markalı **-EE-*** dövlət qeydiyyat nişanlı avtomobili o, avtomobilin ön sərnişin oturacağında əyləşdikdən sonra idarə etməyə başlamış, Bakı şəhəri, Keşlə qəsəbəsi ərazisindən çıxıb Bakı şəhərində yerləşən 8-ci kilometr bazarının yanı ilə körpüyə qalxaraq Suraxanı rayonu, Yeni Günəşli qəsəbəsi istiqamətində hərəkət etmişlər, Suraxanı rayonu, Yeni Günəşli qəsəbəsində yerləşən “Şirin heykəli” adlanan yeri keçərək “Azpetrol” yanacaq doldurma məntəqəsinin qarşısı ilə Yeni Günəşli qəsəbəsinə doğru hərəkətlərini davam etdirmişlər, “Ballı” marketə çatmalarına təxminən 200-300 metr məsafə qalmış qəflətən avtomobilin ön tərəfinə nəsə dəydiyini hiss etmiş, Ruslan dərhal idarə etdiyi avtomobili saxlamış və birlikdə avtomobildən düşüb ətrafa baxmışlar, həmin vaxt Ruslan idarə etdiyi avtomobilin ön hissəsi ilə piyada keçidi ilə hərəkət edən bir nəfər qadını və bir nəfər kişini vurduğunu görmüşlər, həmin vaxt özlərini itirmiş və ətrafda olan tanımadığı şəxslərdən dərhal təcili tibbi yardıma və polisə zəng edib məlumat vermələrini xahiş etmişlər, özləri isə Ruslanın avtomobillə vurduğu qadına və kişiyə yaxınlaşmışlar, bir neçə dəqiqə sonra polis əməkdaşları, az sonra isə təcili tibbi yardım maşını hadisə yerinə gəlmiş, Ruslan polis əməkdaşlarına yaxınlaşıb həmin piyada qadını və kişini avtomobillə vuran şəxs olduğunu bildirmiş və özünü təqdim edərək sənədlərini polis əməkdaşlarına təhvil vermiş, həmin vaxt təcili tibbi yardımın həkimləri xəsarət almış piyadaları TTY avtomobilinə yerləşdirib aparmış, bundan sonra Ruslanla birlikdə polis əməkdaşları ilə Suraxanı RPİ-nin 33-cü Polis Bölməsinə getmişlər.